Nýr hluthafi og Kjarnasjóður stofnaður
Hjónin Gummi  Hafsteinsson og Edda Hafsteinsdóttir hafa bæst  við hluthafahóp Kjarnans. Kjarninn miðlar ehf., félagið sem á og rekur Kjarnann, hefur lokið við sölu á hlutafé sem félagið átti sjálft. Auk þess hefur hlutafé verið aukið lítillega.
Aðkoma hjónanna er liður í áframhaldandi sókn Kjarnans á íslenskum fjölmiðlamarkaði, segir í tilkynningu. Hjálmar Gíslason, stjórnarformaður Kjarnans, verður stærsti hluthafi félagsins að þessum breytingum loknum.
Stofna rannsóknarblaðamennskusjóð
Samhliða þessu hefur Kjarninn stofnað Kjarnasjóðinn, fyrsta íslenska rannsóknarblaðamennskusjóðinn. Honum er ætlað að styrkja stór og metnaðarfull verkefni á sviði rannsóknarblaðamennsku á Íslandi og um leið efla hana til muna. Með sjóðnum er ætlunin að gefa blaðamönnum tækifæri til að helga sig alfarið stórum og flóknum verkefnum í dágóðan tíma.
Sjóðurinn mun úthluta allt að fimm milljónum króna árlega og getur hver einstakur styrkur numið allt að 500 þúsund krónum.
Öllum verður frjálst að sækja um styrki í sjóðinn. Þriggja manna sjálfstæð úthlutunarnefnd mun sjá um að velja úr þau verkefni sem hljóta styrki. Formaður hennar verður Birna Anna Björnsdóttir, hluthafi í Kjarnanum og einn eiganda ráðgjafarfyrirtækisins Suðvesturs, en auk hennar sitja í nefndinni Þórður Snær Júlíusson, ritstjóri Kjarnans, og Valgerður Anna Jóhannsdóttir, aðjúnkt við Háskóla Íslands og umsjónarmaður meistaranáms í blaða- og fréttamennsku við skólann.
Öllum er frjálst að leggja sjóðnum til fjármagn og er áhugasömum bent á að hafa samband á netfangið sjodur@kjarninn.is. Afrakstur þeirra verkefna sem hljóta styrki verður birtur á Kjarnanum, en birting efnis er jafnframt heimil annars staðar sé aðkomu sjóðsins getið
Starfar hjá Google
Í tilkynningu segir að Edda og Gummi séu mikið áhugafólk um málefnalega og gagnrýna umræðu um mikilvægustu mál þjóðfélagsins. Þau hafi lengi vel búið í Kaliforníu, og tekið virkan þátt í starfsemi sem snéri að því að bæta hag fólks og þá sérstaklega allt sem við kom réttindum kvenna og barna um allan heim. Sem dæmi voru þau félagar í SV2 (Silicon Valley Social Venture Fund) og GLI (Girls Learn International). Edda og Gummi, ásamt þremur dætrum þeirra, eru nýflutt heim til Íslands.
Edda er lyfjafræðingur að mennt, og starfar við ljósmyndun. Gummi hefur farið víða í tæknigeiranum, og var meðal annars yfir þróun á Google Maps fyrir farsíma og Google Voice Search, og gegndi einnig stöðu Vice President of Product hjá Siri sem var síðar keypt af Apple. Hann starfar nú hjá Google eftir sölu á fyrirtæki sínu þangað, og ferðast reglulega á milli Kaliforníu og Íslands.
Eigendur Kjarnans að lokinni hlutafjársölu og aukningu
eru:
HG80 ehf. (í eigu Hjálmars Gíslasonar) 16,55%
Miðeind ehf. (í eigu Vilhjálms Þorsteinssonar) 15,98%
Magnús Halldórsson 13,79%
Þórður Snær Júlíusson 12,20%
Birna Anna Björnsdóttir 9,39%
Hjalti Harðarson 9,25%
Milo ehf. (Í eigu Gumma Hafsteinssonar og Eddu Hafsteinsdóttur) 5,69%
Fagriskógur ehf. (í eigu Stefán Hrafnkelssonar) 5,69%
Ágúst Ólafur Ágústsson 5,69%
Birgir Þór Harðarson 2,9%
Jónas Reynir Gunnarsson 2,9%
Hjónin Gummi  Hafsteinsson og Edda Hafsteinsdóttir hafa bæst  við hluthafahóp Kjarnans.
Kjarninn miðlar ehf., félagið sem á og rekur Kjarnann, hefur lokið við sölu á hlutafé sem félagið átti sjálft.
Auk þess hefur hlutafé verið aukið lítillega.
Aðkoma hjónanna er liður í áframhaldandi sókn Kjarnans á íslenskum fjölmiðlamarkaði, segir í tilkynningu.
Hjálmar Gíslason, stjórnarformaður Kjarnans, verður stærsti hluthafi félagsins að þessum breytingum loknum.
Samhliða þessu hefur Kjarninn stofnað Kjarnasjóðinn, fyrsta íslenska rannsóknarblaðamennskusjóðinn.
Edda er lyfjafræðingur að mennt, og starfar við ljósmyndun.
Gummi hefur farið víða í tæknigeiranum, og var meðal annars yfir þróun á Google Maps fyrir farsíma og Google Voice Search.